കരോലിൻ ബെന്നറ്റ്

കരോലിൻ ആൻ ബെന്നറ്റ്  (ജനനം. ഡിസംബർ 20, 1950) ഒരു കനേഡിയൻ ഡോക്ടറും രാഷ്ട്രീയക്കാരിയുമാണ്. മാനസികാരോഗ്യത്തിന്റെയും ആസക്തിയുടെയും മന്ത്രിയായും 2021 ഒക്ടോബർ 26 മുതൽ ആരോഗ്യ സഹമന്ത്രിയായും അവർ സേവനമനുഷ്ഠിച്ചിട്ടുണ്ട്. ലിബറൽ പാർട്ടി അംഗമായ അവർ 1997 മുതൽ ഹൗസ് ഓഫ് കോമൺസിൽ ടൊറന്റോ-സെന്റ്. പോൾ മണ്ഡലത്തിൽനിന്നുള്ള അംഗമാണ്. മുമ്പ് 2003 മുതൽ 2006 വരെ പൊതുജനാരോഗ്യ സഹമന്ത്രിയായും 2015 മുതൽ 2021 വരെ ക്രൌണ്-ഇൻഡിജീനിയസ് കാര്യ മന്ത്രിയായും സേവനമനുഷ്ഠിച്ചിട്ടുണ്ട്. രാഷ്ട്രീയത്തിൽ പ്രവേശിക്കുന്നതിന് മുമ്പ് ബെന്നറ്റ് 20 വർഷക്കാലം ഡോക്ടറായി ജോലി ചെയ്തിരുന്നു.

 ആദ്യകാല ജീവിതം 
1950 ഡിസംബർ 20-ന് ടൊറോണ്ടോയിലാണ് കരോലിൻ ആൻ ബെന്നറ്റ് ജനിച്ചത്. ഹവർഗൽ കോളേജിൽ പഠനം നടത്തി. അവൾ 1974-ൽ ടൊറോണ്ടോ സർവകലാശാലയിൽ നിന്ന് വൈദ്യശാസ്ത്രത്തിൽ ബിരുദം നേടിയ അവർ, 1976-ൽ ഫാമിലി മെഡിസിനിൽ സർട്ടിഫിക്കേഷൻ നേടി. 2004-ൽ, കാനഡയിലെ സൊസൈറ്റി ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ് വൈദ്യശാസ്ത്രത്തിലെ അവളുടെ സംഭാവനകളുടെ പേരിൽ പ്രത്യേകിച്ച് സ്ത്രീകളുടെ ആരോഗ്യത്തിൽ അവർക്ക് ഒരു ഓണററി ഫെലോഷിപ്പ് സമ്മാനിച്ചു.

 പ്രൊഫഷണൽ കരിയർ 
രാഷ്ട്രീയത്തിൽ പ്രവേശിക്കുന്നതിന് മുമ്പ് ബെന്നറ്റ് 20 വർഷക്കാലം കുടുംബ വൈദ്യനായിരുന്നു. 1977 മുതൽ 1997 വരെ ടൊറന്റോയിലെ വെല്ലസ്ലി ഹോസ്പിറ്റലിലും വിമൻസ് കോളേജ് ഹോസ്പിറ്റലിലും ഫാമിലി ഫിസിഷ്യനായി ജോലി ചെയ്ത ബെന്നറ്റ് ബെഡ്ഫോർഡ് മെഡിക്കൽ അസോസിയേറ്റ്സിന്റെ സ്ഥാപക പങ്കാളിയായിരുന്നു.

 സ്വകാര്യ ജീവിതം 
കനേഡിയൻ സിനിമാ നിർമ്മാതാവ് പീറ്റർ ഒബ്രയനെ ബെന്നറ്റ് വിവാഹം കഴിച്ചു. അവർക്ക് ജാക്ക്, ബെൻ എന്നീ രണ്ട് ആൺമക്കളുണ്ട്.

 അവലംബം 

വർഗ്ഗം:കനേഡിയൻ രാഷ്ട്രീയപ്രവർത്തകർ
വർഗ്ഗം:ഡിസംബർ 20-ന് ജനിച്ചവർ
വർഗ്ഗം:1950-ൽ ജനിച്ചവർ